kardosdrur/scandi-wiki huggingface dataset:
I Brought You My Bullets, You Brought Me Your Love

I Brought You My Bullets, You Brought Me Your Love er debutalbummet fra rock-bandet My Chemical Romance.

Numre 
 "Romance" – 1:02
 "Honey, This Mirror Isn't Big Enough for the Two of Us" – 3:51
 "Vampires Will Never Hurt You" – 5:26
 "Drowning Lessons" – 4:23
 "Our Lady of Sorrows]" – 2:05
 "Headfirst for Halos" – 3:28
 "Skylines and Turnstiles" – 3:23
 "Early Sunsets Over Monroeville" – 5:05
 "This Is the Best Day Ever" – 2:12
 "Cubicles" – 3:51
 "Demolition Lovers" – 6:06

Singler 
 Honey, This Mirror Isn't Big Enough For The Two Of Us
 Vampires Will Never Hurt You

Debutalbum fra USA
My Chemical Romance-album
Debutalbum fra 2002
The Black Parade

The Black Parade er det tredje album fra rock-bandet My Chemical Romance. Udgivet den 23. oktober 2006 gennem pladeselskabet Reprise Records, produceret af Rob Cavallo (kendt for at have været producer for Goo Goo Dolls og Green Day). Albummet er en rockopera, som er centreret om en døende person med kræft, kendt som "The Patient", og fortæller historien om patientens død, oplevelser med livet efter døden og efterfølgende refleksioner over hans liv. 

Der blev udgivet fire singler fra albummet: "Welcome to the Black Parade", "Famous Last Words", "I Don't Love You" og "Teenagers". The Black Parade fik gunstige anmeldelser og bandet opnåede med dette album at få deres første single på toppen af hitlisterne i Storbritannien med "Welcome to the Black Parade". Albummet nåede andenpladsen på både Billboard 200 og UK Album Chart og fik platinum af RIAA.

Spor 
Al lyrik skrevet og musik komponeret af My Chemical Romance.

Bonustrack

Eksterne henvisninger 
Welcome To The Black Parade Se video
Famous Last Words Se video 
I Don't Love You Se video
Teenagers Se video

My Chemical Romance-album
Album fra 2006
Konceptalbum
Three Cheers for Sweet Revenge

Three Cheers For Sweet Revenge er det andet album fra rock-bandet My Chemical Romance.

Cd-en indeholder 13 tracks.

1. Helena

2. Give 'Em Hell, Kid

3. To The End

4. You Know What They Do To Guys Like Us In Prison

5. I'm Not Okay (I Promise)

6. The Ghost Of You

7. The Jetset Life Is Gonna Kill You

8. Interlude

9. Thank You For The Venom

10. Hang 'Em High

11. It's Not A Fashion Statement, It's A Deathwish

12. Cemetery Drive

13. I Never Told You What I Do For A Living

Singler
 I'm Not Okay (I Promise) Se video
 Ghost Of You Se video
 Helena Se video

My Chemical Romance-album
Album fra 2004
Nisselægen David

Nisselægen David (originaltitel; David el Gnomo) var en spansk tegnefilmserie der oprindeligt blev vist i Spanien i 1985, i USA i 1987 på Nickelodeon og i Danmark i 1991 på TV 2. Serien var baseret på historierne af Wil Huygen og illustratoren Rien Poortvliet, begge fra Holland. I den danske version blev Davids stemme indtalt af skuespilleren Esper Hagen

Figurer 
 David – Seriens hovedperson. David er læge, og rejser ofte ud for at hjælpe andre nisser, eller syge dyr. Hans stemme er indtalt af Esper Hagen
 Lisa – Davids trofaste kone, der også tit hjælper David. 
 Swift – Swift er en ræv der også hjælper David, ved at transportere ham ud til ulykkesstedet i en fart. 
 Troldene – Troldene er nissernes største fjender. Pit, Pat og Pot. Udover deres frygtindgydende udseende er de dog utroligt dumme.

Eksterne henvisninger 
 

Animerede tv-serier
Austin Stevens

Austin Stevens (født d. 19. maj 1950) er en sydafrikansk fotograf og herpetolog der blev kendt i en række afsnit i en serie om slanger der blev vist på Animal Planet fra 2004.

Biografi 
Austin Stevens blev født i Johannesburg i Sydafrika, og blev interesseret i slanger og krybdyr allerede som 12 årig. I sine teenageår havde han en af Sydafrikas største samlinger af krybdyr. Stevens arbejdede i den sydafrikanske hær i krigen mod Angola, hvor hans opgave var at flytte farlige slanger, der kunne udgøre en trussel mod soldaterne. Her blev han bidt af en giftig slange, og måtte have hjælp omgående. Han lå i koma i 5 dage, og takket være læger har han i dag stadig sin hånd, selvom dele af hans fingre mangler. Efter krigen blev Austin uddannet herpetolog i Transvaal Slange Park. Da Austin forlod slangeparken blev han interesseret i film og tv. Han skabte en del opmærksomhed da han slog en rekord, ved at opholde sig i en tank med 32 giftige slanger i hele 107 dage. Han blev bidt undervejs, men nægtede at forlade tanken for at få hjælp, så han fik hjælp inde i tanken. I 2004 lavede han sammen med Animal Planet, Austin Stevens: Most Dangerous. Serien blev hurtigt kendt for sine fantastiske billeder, og film-agtige handlinger. Den blev dog også kritiseret for at være "planlagt", og Austin Stevens blev beskyldt for at behandle dyrene i naturen dårligt.

Privat 
Stevens bor i dag i Swakopmund i Namibia. Han træner til daglig martial arts for at holde sine reflekser klar, når han er ude for at have med slanger at gøre.

Ekstern henvisning 
 Officiel hjemmeside

Personer fra Sydafrika
Skrivning

Skrivning: en legemlig færdighed der udføres med fingrene. Fingerbevægelserne styres for en stor del af hjernens motoriske centre, men ligevægtsorganet i det indre øre spiller antagelig også en betydelig rolle. Evnen til at udføre skrivning kan på den måde være afhængig dels af hjernens interne funktioner, dels af det indre øres funktioner som sådan.

Ved skrivning noteres tal, ord og sætninger som grafiske symboler. Skrivning er i sig selv ingen intellektuel eller mental proces. Skrivning efterfølger derimod intellektuelle og mentale processer. Hensigten med skrivning er at fremkalde læsning.

Skrivning var endvidere navnet på et skolefag, hvor skolebørn lærte håndskrivning.
Gravør

En gravør er en håndværker eller kunsthåndværker, som udarbejder udsmykninger og støbeformer, klicheer, kobberstik eller trykforme til videreforarbejdning til frimærker, mønter, medaljer, stempler eller guld- og sølvsmedegenstande. En gravør laver også inskriptioner, monogrammer og ornamentik på forskellige genstander. Faget kræver kunsterisk anlæg, præcision og nøjagtighed samt et godt håndelag.

Se også 
 Kobberstikker
 Xylografi

Kunst
Håndværk
Design
Lydbehandling

Lydbehandling består i passiv optræning af det indre øre, dets høreorgan og dets ligevægtsorgan med terapeutisk lyd. De egenskaber ved det indre øre, som lydbehandlinger kan påvirke, er mangelfulde ligevægtsfunktioner, mangelfuld høredynamik, som i reglen giver sig til kende som smerteoverfølsom hørelse, og endelig mangelfuld såkaldt benledning eller bone conduction eller bc, som er hørelsens evne til at opfatte lyd fra kroppen. Lydbehandlinger vil også have effekt på APD, som i det store og hele er identisk med de før nævnte géner. 

Når det indre øre fungerer mangelfuldt, vil hørelsen almindeligvis få svært ved at opfatte detaljer i sproglyd, ligesom ligevægtsorganet kan få svært ved at styre den synsmotorik og den fingermotorik, som er forudsætningen for boglige færdigheder som læsning og skrivning.

Lydbehandling behandler ikke evnen til at udføre legemlige færdigheder som at læse og skrive. Men når det indre øres funktioner bliver bedre, forbedres også evnen til dels at opfatte sproglyd, dels – på grund af de forbedrede ligevægtsfunktioner – til at udføre legemlige færdigheder i almindelighed. Her er grunden til at lydbehandling kan være en virkningsfuld terapi ved fx bogligt handicap.

Der findes flere lydbehandlingsystemer. Det først kendte er den dansk-amerikanske fysiker Chr. A. Volf's Volf Acoustic Records. Senere er den franske hørelæge Alfred A. Tomatis (1920-2001) kommet til. Hans elev Guy Berard har ændret Tomatis’ terapi og udviklet sin egen. Endnu senere har den danske skolelærer dr. Kjeld Johansen udviklet et lydbehandlingsystem, der angiveligt tager sigte på at behandle hjernen.

Lydbehandling er noget rent fysiologisk, som ikke bør forveksles med musikterapi.

Fysiologi
Høredynamik

Høredynamik eller “Høretolerance” er forskellen i decibel (dB) mellem det lydtryk, som hørelsen netop kan opfatte ved en given tone, og det lydtryk hvor samme tone opfattes som ubehagelig, som følt påvirkning eller som smerte: den såkaldte belastbarhedsgrænse, som kaldes UnComfortable Level eller UCL. 

Høredynamikken eller -tolerancen testes oftest med et såkaldt Audiometer.

Høredynamikken ændres med lydens frekvens, som er antallet af lydsvingninger per sekund (Hertz eller Hz). Fx vil en høredynamik på over 80 dB være nær det maksimalt opnåelige ved 125 Hz; ved 6.000 Hz vil en høredynamik på over 110 dB være acceptabel, mens høredynamikken i det egentlige taleområde mellem 500- og 4.000 Hz helst skal ligge mellem 130- og 140 dB for at hørelsen kan siges at være fuldt ud anvendelig. En hørelse der er fuldt ud anvendelig kan høreoptatte tale under normale omstændigheder. Med en hørelse hvis dynamik eller tolerance er mangelfuld vil det ofte være nødvendigt at bruge både forstand og eftertanke for at opfatte tale. Noget som er såvel opmærksomhedskrævende som tidskrævende. Noget som gør at væsentlige dele af en mundtlig besked eller henvendelse naturligt kan gå tabt.

Teksten er skrevet af Kaare p Johannesen som bl.a. Er forfatter til Kurer ordblindhed! Borgen 2010. Og til www.ordblinde.dk og www.hyperacusi.dk

 

Hørelse
OGC Nice

OGC Nice er en fransk fodboldklub fra Nice, der spiller i . De spiller deres hjemmekampe på Allianz Riviera med plads til 35.624.

Klubbens havde sin storhedstid i 1950'erne.

Historie 
Klubben blev grundlagt i 1904 og vandt sit første mesterskab i 1951. Det sidste blev vundet i 1959, hvorefter det blev til en række dårlige resultater og til sidst nedrykning.

Efter nogle dårlige år, rykkede klubben i 2002 igen op i Ligue 1, hvor den har ligget siden.

Spanieren Joaquin Valle er klubbens all-time topscorer og klubbens bedste spiller gennem tiderne.

I august 2019 overtog INEOS og Jim Ratcliffe ejerskabet af den franske fodboldklub.

Titler 
Ligue 1:
Guld (4): 1951, 1952, 1956, 1959

Ligue 2:
Guld (4): 1948, 1965, 1970, 1994

Coupe de France
Guld (3): 1952, 1954, 1997

Kendte spillere 
  Mario Balotelli 
  Hatem Ben Arfa 
  Patrice Evra 
  Just Fontaine
  Daniel Bravo
  José Cobos
  Didier Digard
  Olivier Echouafni
  Jacques Foix
  Roger Jouve
  Charly Loubet
  Alassane Pléa
  André Chorda
  Marcel Aubour
  Dominique Baratelli
  Christophe Jallet 
  Dominique Colonna
  Loïc Rémy
  Patrick Vieira 
  Hugo Lloris
  Amine Gouiri
  Cédric Kanté
  Jean Michaël Seri
  David Ospina
  Ricardo Domingos Barbosa Pereira
  Wesley Sneijder
  Ross Barkley

Danske spillere 
 Mads Bech Sørensen
 Kasper Dolberg
 Riza Durmisi
 Kasper Schmeichel

Kilder

Eksterne henvisninger 

OGC Nices officielle hjemmeside

 
Etableret i 1904
Georg Ponsaing

Georg Henry Ponsaing (15. maj 1889 i København – 30. maj 1981) var en dansk arkitekt

Lavede oplæget til Rødovre Kommunes første bymærke i 1937.

Udvalgte arbejder 

 C.F. Richsvej 16, Frederiksberg, som er en villa i nyklassicistisk stil fra 1920erne med indfattede vinduer og en stram opbygning af facaden med rolige vinduesformater samarbejde med arkitekten Svend Møller.

 Duevej 84-92, Frederiksberg.

 Del af Studiebyen i Gentofte.

Eksterne henvisninger 
Rødovre Kommunes lokalhistoriske samling .
Frederiksberg Kommune

Arkitekter fra Danmark
Danskere i 1900-tallet
Personer i Kraks Blå Bog (afdøde)
Personer fra København
AJ Auxerre

AJ Auxerre er en fransk fodboldklub fra Auxerre, der spiller i Ligue 2. Klubben har rekorden for længst siddende træner nognesinde, nemlig Guy Roux, der var træner for klubben fra 1961 til 2005. Danske Thomas Kahlenberg har spillet for klubben.

Historie 
Klubben blev grundlagt i 1905 af abbeden Deschamps, der ønskede at byens unge skulle have et sted, hvor de brugte deres energi fornuftigt. Klubben var i mange år placeret i amatørrækkerne, men i 1961 fik den Guy Roux som træner.

Med Roux ved roret lykkedes det at avancere igennem rækkerne, og i 1974 kom Auxerre op i Ligue 2. Her var klubben placeret indtil 1980, hvor oprykningen til Ligue 1 blev en realitet.

I 1984 deltog klubben for første gang i en europæisk turnering, nemlig UEFA Cuppen, og 9 år senere i 1993 kom man til semifinalen i selvsamme turnering. I 1994 vandt klubben for første gang et trofæ, da Montpeiller HSC besejres 3-0 i finalen i Coupe de France.

I 1996 bliver Auxerre for første gang fransk mester og hjemfører i samme sæson the double ved at vinde Coupe de France endnu en gang.

Det blev til ydereligere 2 sejre i pokalturneringen, inden Roux i 2005 trak sig som træner og overlod roret til Jacques Santini.

Titler 
Ligue 1:
 Vinder (1): 1996

Coupe de France
Vinder (4): 1994, 1995, 2003, 2005

UEFA Intertoto Cup
Vinder (2): 1997, 2006

Kendte spillere 
  Éric Cantona 
  Bruno Martini
  Laurent Blanc
  Djibril Cissé

Danske spillere 
  Thomas Kahlenberg

Referencer

Eksterne henvisninger 

 AJ Auxerres officielle hjemmeside 

Auxerre, AJ
Etableret i 1905
Auxerre
Sort messe

En sort messe eller "Le Messe Noir" er delvist et historisk fænomen, delvist en fiktion. De historiske sorte messer opstod i middelalderen, hvor kristne lærde hørte om katolske ritualer, der blev udført på forkerte måder og f.eks. blandet med andre religiøse traditioner. Oveni købet gjorde katolske studerende (de såkaldte "Goliarder") grin med selvmodsigelser i kristendommen i satiriske værker, hvor man blandt andet beskrev "dranker-messer" med fulde munke, som påkaldte sig den romerske gud for vin, Bacchus, i stedet for Gud. De studerendes udskejelser blev til sidst for meget for kirken, som forbød dem. 
Disse former for "sorte messer" er ikke det, man i dag forbinder med en sort messe. Den tredje type messe, som er den, der har hængt ved i befolkningernes bevidsthed, er hekse-messen. 
Denne messe blev beskrevet af hekse-jægere i middelalderen i værker som Malleus Maleficarum. Man mente, at hekse var Djævelens håndlangere og at de gennem en "sort messe" fik kommunion med ham. Denne messe er beskrevet på forskellige måder, men alle indebærer frastødende og ubehagelige handlinger - f.eks. indgår ofte urin, som deltagerne skal interagere med.
En del franske forfattere fattede i 18- og 1900-tallet interesse for denne form for Le Messe Noir, men deres skriverier er - ligesom beskrivelserne i hekse-jægernes bøger - fiktion.

Le Messe Noir i moderne Satanisme
I sin bog De Sataniske Ritualer beskriver Anton LaVey en Le Messe Noir.  Ritualet er inspireret primært af de franske forfatteres beskrivelser, og skal fungere som en renselse. I bogen tages der udgangspunkt i en hån af kristendommen. Meningen er, at deltagernes frygt for Gud (som de ved ikke findes) skal tages ud af dem. Der er altså ikke tale om et magisk ritual, som det kendes fra andre religioner.

Religion
Satanisme
Carl Schiøtz

Carl Frederik Schiøtz (6. december 1878 i Roskilde – 1. april 1957 i Hellerup) var en dansk arkitekt, der bl.a. har tegnet Bondetinget 8 i Roskilde, Messiaskirken i Charlottenlund og Lundeskovsvej 10-12 & 13-15  som er en del af Studiebyen. Derudover er Carl Schiøtz kendt for at være far til den store danske sanger Aksel Schiøtz.

Carl Schiøtz blev også kendt for sin modstand mod modernismens arkitektoniske former, hvor kasseformen blev anset for den mest funktionelle boligform. Allerede i 1931 kritiserede Carl Schiøtz modernismens flade tage. Kritikken prellede af, men gårdhavehuse i Albertslund og Farum Midtpunkt viste, at hans kritik af de flade tage var velbegrundet og at fejlene var dyre at rette.

Noter

Kilder og eksterne henvisninger 
 

Personer fra Roskilde
Arkitekter fra Danmark
Danskere i 1900-tallet
Nationalromantiske arkitekter
Nyklassicistiske arkitekter
Kirkearkitekter
Arkitekturkritikere fra Danmark
AS Saint-Étienne

AS Saint-Étienne er en fransk fodboldklub fra Saint-Étienne, der spiller i den franske . Klubben er den klub, der har vundet flest franske mesterskaber, idet det er blevet til 10 triumfer. Senest i 1981.

Historie 
Klubben blev grundlagt i 1920 og spillede sin første sæson i den bedste franske liga i 1937/1938-sæsonen.

I 1957 vandt klubben sit første franske mesterskab, og frem til 1981 blev det til i alt 10 mesterskaber.

I 1982 var klubbens præsident Roger Rocher indblandet i en korruptionssag, hvilket kom til at gå hårdt ud over klubben. Rocher blev idømt en fængselsstraf og Saint-Étienne rykkede ud af Ligue 1. I 1999 kom klubben tilbage til rækken, og fik stabiliseret sig som et midterhold, men i 2001 blev to af klubbens spillere afsløret med falske pas. Klubben fik en pointstraf på 7 point, hvilket betød endnu en nedrykning.

I 2004 rykkede klubben op igen, og klarede i sin første sæson at få en 6. plads, hvilket betød første europæiske deltagelse i 20 år, da denne placering gav adgang til Toto Cuppen.

Ved Europa League lodtrækningen i UEFA hovedkvarteret i Nyon i Schweiz den 9. august 2013 trak AS Saint-Étienne Esbjerg fB som modstander i play-off runden, og tabte første opgør 3-4.

Titler 
Ligue 1:
  (10): 1957, 1964, 1967, 1968, 1969, 1970, 1974, 1975, 1976, 1981
  (3): 1946, 1971, 1982

Coupe de France
  (6): 1962, 1968, 1970, 1974, 1975, 1977
  (3): 1960, 1981, 1982

Coupe de la Ligue:
  (1): 2013

Ligue 2:
  (3): 1963, 1999, 2004
  (2): 1938, 1986

UEFA Champions League
  (1): 1976

Nuværende Spillertrup 
Opdateret 12. maj 2022
 

 

  (Anfører)

Kendte spillere 
  Aimé Jacquet 
  Jacques Santini
  Dominique Rocheteau
  Michel Platini 
  Laurent Blanc
  Willy Sagnol
  Bafétimbi Gomis
  Blaise Matuidi
  Dimitri Payet
  Kurt Zouma
  Hélder Postiga
  Fredy Guarín
  Kevin Mirallas
  Roger Milla
  Pierre-Emerick Aubameyang

Eksterne henvisninger 

AS Saint-Étiennes officielle hjemmeside

Kildehenvisninger 

Saint-Etienne
Saint-Étienne
Etableret i 1920
Arbejdsmiljø

Arbejdsmiljø er et samspil af de relationer, påvirkninger og vilkår, som mennesket arbejder under.
 
Endvidere er arbejdsmiljø den tekniske og sociale udvikling af arbejdspladsen, som kan bidrage til det enkelte menneskes sikkerhed på kort sigt samt til menneskets fysiske og psykiske sundhed på længere sigt. 

Arbejdsvilkårene kan give påvirkninger, der for nogle mennesker kan være belastende og for andre stimulerende. Det er derfor nødvendigt at tilrettelægge arbejdsvilkårene således, at vilkårene er tilpasset det enkelte menneskes forudsætninger og kan give mennesket mulighed for at have indflydelse på sin arbejdssituation.

Arbejdsmiljø i Danmark 

I Danmark reguleres arbejdsmiljøet bl.a. af Arbejdsmiljøloven, der administreres af Arbejdstilsynet. Arbejdsmiljølovgivningen beskriver det således, at arbejdet skal kunne udføres sikkerheds- og sundhedsmæssigt fuldt forsvarligt.

Interessen for arbejdsmiljøet voksede frem i forbindelse med industrialiseringen, hvor de ofte kummerlige forhold på fabrikkerne i slutningen af 1800-tallet førte til flere arbejdsulykker blandt arbejderne. I 1873 vedtoges efter engelsk forbillede Fabriksloven og der blev nedsat et statsligt organ Arbejds- og Fabrikstilsynet, der administrerede lovgivningen. Der blev indført regulering af børnearbejde og udpeget to fabriksinspektører, der fik til ansvar at føre tilsyn med landets fabrikker. 

I 1889 vedtoges Maskinbeskyttelsesloven, hvorved Danmark som det første land i verden indførte regulering af maskiners sikkerhed. I 1898 indførtes en arbejdsulykkeforsikringsordning.

Danmarks nuværende arbejdsmiljølov stammer fra 2010. Det er en rammelov, der udfyldes med bekendtgørelser. Der er fire hovedbekendtgørelser: om arbejdets udførelse, om arbejdsstedets indretning, om tekniske hjælpemidler og om stoffer og materialer.

Aktører på arbejdsmiljøområdet 
Der findes mange forskellige aktører inden for arbejdsmiljøområdet, der beskæftiger sig med at fremme et sundt og sikkert arbejdsmiljø på de danske arbejdspladser, herunder: 
 De fem BrancheFællesskaber for Arbejdsmiljø (BFA)
 Det Nationale Forskningscenter for Arbejdsmiljø (NFA) 
 Videnscenter for Arbejdsmiljø (VFA)  
 Arbejdsmarkedets Erhvervssikring
 Arbejdsmiljørådet
 Beskæftigelsesministeriet
 Det Europæiske Arbejdsmiljøagentur

Se også 
 Arbejdspladsvurdering

Noter

Eksterne links 
Arbejdstilsynets og Videncenter for Arbejdsmiljøs fælles hjemmeside 
Det Nationale Forskningscenter for Arbejdsmiljøs hjemmeside 
Overblik over arbejdsmiljøsystemet
Echelon

Echelon kan være flere ting:

 Det matematiske begreb echelon, i forbindelse med matrixregning
 Anvendelsen af echelonner til at angive niveauer og trin
 Echelon (netværk), der menes at være det største elektroniske spion-netværk i historien
Kim Veisgaard

Kim Veisgaard (født 11. september 1954 i Aarhus) er en dansk skuespiller og teaterinstruktør. Han er i dag tilknyttet Aarhus Teater.

Karriere 
Kim Veisgaard blev uddannet fra Statens Teaterskole i 1978. I 1983 fik han sin filmdebut med en lille rolle i Koks i kulissen.

I 1986 fik han rollen som skurkens enfoldige nevø Junker Juchs i DR1's julekalender Jul på Slottet. En rolle som gjorde ham bredere kendt, og som affødte en del breve fra børn og bedsteforældre, der tilkendegav, at de syntes, det var synd for ham, at han hele tiden måtte stå for skud i serien. Han fik rollen til trods for, at han ikke kunne ride, hvilket der blev spurgt om til castingen. Senere har han været instruktør på dramatiseringen af Jul på Slottet med Den Jyske Opera hvert år til jul fra 2007 og frem.

Efterfølgende har han haft en del mindre roller i film- og serieproduktioner; senest Forbrydelsen III i 2012. Veisgaard har deltaget i mere en 80 teaterforestillinger, hvoraf størstdelen har været på Aarhus Teater, hvor han har deltaget som både skuespiller, instruktør og underviser på spilleruddannelsen. Han har været en fast ansat siden 1982, hvor også Jens Zacho Böye, der spillede rollen som Valentin i Jul på Slottet, arbejder. Veisgaard har også deltaget i Blokhus-revyen i 1982-1984.

Privat 
Veisgaard blev gift med Hanne Wolff Clausen (1953) d. 3. juni 1989.

Hæder 
Veisgaard er blevet nomineret til Teaterprisen Jeppe to gange og derudover modtaget flere priser for sine skuespillerpræstationer her iblandt:
 1998 Theaterforeningen i Aarhus' rejselegat
 1999 Ole Haslunds Kunstnerfond
 2000 Lauritzen-prisen
 2001 Olaf Poulsens Mindelegat
 2003 Olaf Ussings Fonds Legat

Filmografi

Film 
 1983 Koks i kulissen
 1993 Længe leve friheden (tv-film)
 1995 Sommeren
 1998 Majoren (tv-film)
 2004 Tid til forandring

 Tv-serier 
 1986 Jul på Slottet 1992 Gøngehøvdingen 2004 Krøniken 2012 Forbrydelsen III''

Referencer

Eksterne henvisninger 
 Kim Veisgaard  på Aarhus Teaters hjemmeside
 

Skuespillere fra Danmark
Personer fra Aarhus
Modtagere af Ole Haslunds Kunstnerfonds legat
Personer i Kraks Blå Bog
Binomialkoefficient

Inden for den matematiske gren kombinatorik angiver binomialkoefficienten antallet af måder hvorpå man kan udtage k forskellige elementer taget fra en pulje med n forskellige elementer. Symbolet udtales "n vælg k". Nogle af binomialkoefficienternes egenskaber kan illustreres med Pascals trekant.

Definition 
Givet et reelt tal n og et ikke-negativt heltal k, er binomialkoefficienten defineret ved

Hvis n er et naturligt tal gælder at

hvor n! betyder n fakultet. I Excel kan følgende benyttes : = Kombin(n;x)

Egenskaber 
Hvis n er et naturligt tal og n>k gælder , hvilket udtrykker en form for symmetri: der er lige så mange måder at udtage k elementer som der er at udtage alle undtagen k. Desuden er , hvilket svarer til, at hvert felt i Pascals trekant er lig med summen af de to felter ovenfor.

Anvendelser 
Binomialkoefficienterne forekommer i binomialformlen

Eksempler 
 Hvis man skal købe en pizza med tre forskellige slags "fyld", og der er 20 forskellige slags "fyld" at vælge imellem, kan man vælge  forskellige pizzaer.
 , og .

Se også 
 Fakultet
 Binomialfordelingen
 Pascals trekant

Kombinatorik